Hof: Verskaf water aan CarolinaDie minister van water en omgewingsake, Edna Molewa, sê haar departement sal help om water te verskaf aan Carolina, Silobela en Caropark. Dit kom nadat die hooggeregshof in Pretoria Dinsdag die Gert Sibande-distriksmunisipaliteit beveel het om binne 72 uur skoon water aan die inwoners te verskaf. “Selfs al is die beveel nie teen die departement nie, sal ons verseker dat die uitspraak teen die munisipaliteit aangespreek word,” het Molewa tydens ŉ mediakonferensie gesê. Volgens die hofbevel moet die munisipaliteit ŉ minimum van 25 liter drinkbare water per dag aan elke persoon verskaf. Molewa sê sy het Dinsdagoggend die uitslag van toetse op die water teruggekry, wat bevestig dat dit aan die nodige standaarde voldoen. Molewa het tydens die mediakonferensie gesê vier myne in die omgewing is verantwoordelik vir die besoedeling van die water.